**Αθήνα, 14.02.2018**

**Προς**

**Όλα τα Σωματεία**

**Μέλη της ΕΛ.Ο.Τ.**

### ΠΡΟΚΗΡΥΞΗ

 Η Ελληνική Ομοσπονδία Ταεκβοντό προκηρύσσει το :

**ΠΑΝΕΛΛΗΝΙΟ ΠΡΩΤΑΘΛΗΜΑ ΑΝΔΡΩΝ – ΓΥΝΑΙΚΩΝ**

**έτους 2018 &**

**ΠΑΝΕΛΛΗΝΙΟ ΠΡΩΤΑΘΛΗΜΑ ΕΦΗΒΩΝ – ΝΕΑΝΙΔΩΝ**

**έτους 2018**

**ΤΟΠΟΣ ΔΙΕΞΑΓΩΓΗΣ** : Οι αγώνες θα διεξαχθούν στην **Πάτρα** και συγκεκριμένα στο **Αθλητικό Κέντρο «Δ. Τόφαλος»** στην περιοχή Μποζαίτικα (Πανεπιστημίου 480, Τ.Κ. 26443 Μποζαίτικα, Πάτρα - Τηλ. : 2610 - 456132).

**ΗΜΕΡΟΜΗΝΙΑ ΑΓΩΝΩΝ** : **Παρασκευή 9 Μαρτίου, Σάββατο 10 Μαρτίου και Κυριακή 11 Μαρτίου 2018**. Ώρα έναρξης των αγώνων **09:00** και για τις 3 ημέρες.

**ΔΙΚΑΙΩΜΑ ΣΥΜΜΕΤΟΧΗΣ** : Έχουν οι αθλητές – αθλήτριες εγγεγραμμένοι στους Συλλόγους – Μέλη της ΕΛ.Ο.Τ., αναλυτικά ως εξής :

* **Άνδρες - Γυναίκες γεννηθέντες το 2001 και κάτω (17 ετών και άνω), κάτοχοι από 1ο ΚΟΥΠ και άνω (μισή μαύρη ζώνη και άνω).**
* **Έφηβοι – Νεάνιδες γεννηθέντες από 2003 – 2001 (15 – 17 ετών), κάτοχοι 2ο ΚΟΥΠ και άνω (κόκκινη ζώνη και άνω).**

**ΠΡΟΣΟΧΗ** :

* Το δικαίωμα συμμετοχής εξασφαλίζεται με την προϋπόθεση ότι οι συμμετέχοντες σύλλογοι έχουν προβεί στην ***εξόφληση της ετήσιας συνδρομής τους στην ΕΛ.Ο.Τ. για το έτος 2018 και ότι έχουν προβεί στην απόκτηση της Ειδικής Αθλητικής Αναγνώρισης από την Γενική Γραμματεία Αθλητισμού.***
* **Η ΕΛ.Ο.Τ. θα δέχεται αιτήσεις για έκδοση βιβλιαρίων αθλητικής ιδιότητας μέχρι και την Παρασκευή 2 Μαρτίου 2018.**
* Τα βιβλιάρια αθλητικής ιδιότητας θα πρέπει να είναι θεωρημένα από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο.
* Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.

**Όλοι οι αθλητές – αθλήτριες, προπονητές, αρχηγοί ομάδων καθώς και όποιος δηλωθεί στο TPSS με ιδιότητα από τον σύλλογο, θα πρέπει υποχρεωτικά σύμφωνα με οδηγία της Παγκόσμιας Ομοσπονδίας (W.T.F.), να είναι κάτοχος της Παγκόσμιας Κάρτας Global Athletic License – G.A.L.. ή Global Official License – G.O.L.**

**ΠΑΡΑΒΟΛΟ ΣΥΜΜΕΤΟΧΗΣ** : Για την συμμετοχή κάθε αθλητή – αθλήτριας, ο σύλλογος θα καταβάλλει το ποσό των 50 € (πενήντα ευρώ) μέχρι και την Παρασκευή 2 Μαρτίου 2018. **Η κατάθεση των παράβολων θα πρέπει να είναι συνολική από τον κάθε σύλλογο και να αναφέρεται η επωνυμία του συλλόγου και το σύνολο των αθλητών – αθλητριών στον αριθμό τραπεζικού λογαριασμού της ΕΛ.Ο.Τ. :**

**Τράπεζα Πειραιώς : 6577-105152-814**

* **Οι πληρωμές είναι ΥΠΟΧΡΕΩΤΙΚΟ να γίνουν και να αποστέλλονται με φαξ στο 210 6820116 ή με email :** **info@elot-tkd.gr** **μέχρι την Παρασκευή 2 Μαρτίου 2018.**
* Σε περίπτωση μη προσέλευσης ενός αθλητή, δεν επιστρέφονται τα χρήματα.
* Η πρωτότυπη απόδειξη θα κατατίθεται στην γραμματεία των αγώνων – από τον προπονητή ή τον αρχηγό ομάδας – πριν την ζύγιση και θα επιστρέφεται αφού σφραγιστεί.

**ΔΗΛΩΣΕΙΣ ΣΥΜΜΕΤΟΧΗΣ** : **ΘΑ ΓΙΝΟΝΤΑΙ ΜΟΝΟ ΗΛΕΚΤΡΟΝΙΚΑ** από τον κάθε Σύλλογο, ο οποίος θα είναι και υπεύθυνος για την ορθότητα της δήλωσης συμμετοχής του, στην οποία θα πρέπει υποχρεωτικά να αναγράφονται : Όνομα αρχηγού ομάδας, όνομα προπονητή – κόουτς, ονόματα αθλητών – αθλητριών, καθώς επίσης και κατηγορία βάρους, ηλικία, κ.λπ., των αθλητών – αθλητριών.

**Η καταχώρηση εγγραφής της δήλωσης συμμετοχής σας θα γίνει στην ιστοσελίδα :**

[**http://www.tpss.eu**](http://www.tpss.eu)

* Εάν έχετε ήδη δημιουργήσει λογαριασμό στο TPSS απλά ζητήστε τον κωδικό εξουσιοδότησης (κάνετε login στο TPSS και κατόπιν πηγαίνετε στο Πρωτάθλημα και πατάτε το κουμπί ***εξουσιοδότησέ με***).
* Στην ιστοσελίδα της ΕΛ.Ο.Τ. υπάρχει **ανακοίνωση** με αναλυτικά βήματα που θα πρέπει να ακολουθήσετε προκειμένου να εγγραφείτε ή αν έχετε ήδη εγγραφεί να καταχωρήσετε την δήλωση συμμετοχής σας στην προαναφερόμενη ιστοσελίδα.

**ΛΗΞΗ ΠΡΟΘΕΣΜΙΑΣ ΕΓΓΡΑΦΗΣ** : Αθλητών, αθλητριών και παραγόντων (Προπονητής και Αρχηγός αποστολής) έως την **Παρασκευή 2 Μαρτίου 2018.**

* Δηλώσεις συμμετοχής ή τυχόν αλλαγές, μετά την λήξη της προθεσμίας **(Παρασκευή 2 Μαρτίου 2018)** δεν θα γίνονται δεκτές.
* Δηλώσεις συμμετοχής με φαξ ή e-mail δεν θα γίνονται δεκτές
* Σε περίπτωση που αντιμετωπίσετε κάποιο πρόβλημα με την καταχώρηση της δήλωσης συμμετοχής σας παρακαλούμε όπως επικοινωνήσετε με το e-mail : info@elot-tkd.gr περιγράφοντας αναλυτικά το πρόβλημα που αντιμετωπίζετε.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ :**

1. **Οι αγώνες θα διεξαχθούν με ηλεκτρονικούς θώρακες και κάσκες Dae do, Gen-2.**
2. Σύμφωνα με τους κανονισμούς της Παγκόσμιας Ομοσπονδίας. Η διάρκεια του κάθε αγώνα καθορίζεται για τις κατηγορίες **Ανδρών – Γυναικών στους τρεις (3) γύρους των δύο (2) λεπτών με ένα (1) λεπτό διάλειμμα** ανάμεσά τους και για τις κατηγορίες **Εφήβων – Νεανίδων στους τρεις (3) γύρους του ενάμισι (1½) λεπτού με ένα (1) λεπτό διάλειμμα** ανάμεσά τους. Σε περίπτωση που θα υπάρξει πρόβλημα ο Αλυτάρχης των αγώνων θα έχει το δικαίωμα διαμόρφωσης του χρόνου διεξαγωγής.

**ΚΛΗΡΩΣΗ** : Την **Πέμπτη 8 Μαρτίου 2018 και ώρα 09:30** θα διεξαχθεί η κλήρωση, στα γραφεία της ΕΛ.Ο.Τ., Δήμητρας 19 (4ος όροφος) – Αθήνα – Τηλ. 210 6820112 – 3, για όλες τις κατηγορίες που αγωνίζονται και τις τρεις (3) ημέρες.

**ΠΡΟΓΡΑΜΜΑ ΠΡΩΤΑΘΛΗΜΑΤΟΣ** :

Το πρόγραμμα των αγώνων και για τις τρεις ημέρες, θα ανακοινωθεί στην ιστοσελίδα της ΕΛ.Ο.Τ., τη **Παρασκευή 2 Μαρτίου 2018.**

Το πρόγραμμα της ζύγισης θα ανακοινωθεί στην ιστοσελίδα της ΕΛ.Ο.Τ.,τη **Δευτέρα 5 Μαρτίου 2018.**

**ΠΡΟΣΟΧΗ** :

1. Κατά την ζύγιση δεν θα υπάρχει καθόλου ανοχή. Οι αθλητές-αθλήτριες θα πρέπει **υποχρεωτικά** να προσκομίζουν τα βιβλιάρια αθλητικής ιδιότητας θεωρημένα από Ιδιώτες ιατρούς ή από ιατρούς που υπηρετούν σε Ν.Π.Δ.Δ. ή Ν.Π.Ι.Δ. Η διάρκεια της θεώρησης είναι ετήσια**.**

**Οι αθλητές – αθλήτριες θα αγωνιστούν αποκλειστικά με ευθύνη των συλλόγων τους** & υπεύθυνες δηλώσεις δεν θα γίνονται δεκτές.

**ΕΝΣΤΑΣΕΙΣ** : Η ένσταση θα κατατίθεται εγγράφως εντός 10 λεπτών μετά την λήξη του αγώνα, αποκλειστικά και μόνο από τον Αρχηγό της Ομάδας του οποίου το όνομα θα πρέπει να υπάρχει στην δήλωση συμμετοχής που θα γίνει ηλεκτρονικά στην διεύθυνση <http://www.tpss.nl> . H ένσταση θα πρέπει να συνοδεύεται με παράβολο αξίας 50 € (πενήντα ευρώ) στην Γραμματεία των αγώνων.

**ΣΗΜΕΙΩΣΕΙΣ**

1. Οι αθλητές – αθλήτριες θα πρέπει να φορούν όλα τα προστατευτικά: επικαλαμίδες, επιβραχιονίδες, μασελάκι, γαντάκια, σπασουάρ (κάτω από το τομπόκ), κάσκα και θώρακα, όπως προβλέπουν οι κανονισμοί της Παγκόσμιας Ομοσπονδίας. **Οι ηλεκτρονικοί θώρακες και οι ηλεκτρονικές κάσκες των αγώνων, θα παρέχονται από την ΕΛ.Ο.Τ..**
2. Οι προπονητές θα πρέπει να φορούν αθλητική περιβολή και αθλητικά παπούτσια είτε με κουστούμι κατά την διάρκεια του αγώνα. **Επίσης θα προσκομίζουν το βιβλιάριο αθλητικής ιδιότητας του αθλητή - αθλήτριας που αγωνίζεται στην Αγωνόδικο Επιτροπή κατά την προσέλευσή τους.**
3. Οι σύλλογοι που θα συμμετέχουν με περισσότερους από τέσσερις αθλητές – αθλήτριες θα πρέπει να έχουν και δεύτερο κόουτς.
4. Οι σύλλογοι οφείλουν να έχουν μαζί τους όλα τα προστατευτικά που προβλέπονται από τους κανονισμούς.
5. Κατά τη διάρκεια των αγώνων απαγορεύεται στον αγωνιστικό χώρο να βρίσκονται αθλητές – αθλήτριες καθώς επίσης και παράγοντες ή προπονητές, εκτός από αυτούς που αγωνίζονται.
6. Οι αθλητές- αθλήτριες κατά την διάρκεια του αγώνα θα πρέπει να φορούν υποχρεωτικά πλαστικό κάλυμμα δοντιών (ειδικότερα για τους αθλητές – αθλήτριες που έχουν σιδεράκια ορθοδοντικής), εκτός εάν υπάρχει ιατρική γνωμάτευση ότι αυτό μπορεί να προκαλέσει βλάβη στον αθλητή – αθλήτρια.
7. Στην ηλεκτρονική εγγραφή της δήλωσης συμμετοχής που θα αποστέλλουν τα σωματεία, **θα πρέπει να αναγράφονται απαραίτητα τα ονόματα των αρχηγών ομάδας και των προπονητών** που θα συνοδεύουν την ομάδα και δεν θα έχουν δικαίωμα αντικατάστασης από άλλα άτομα.
8. Οι αθλητές – αθλήτριες, που θα προσέρχονται για την απονομή των μεταλλίων και των διπλωμάτων της θέσης που κατέκτησαν, υποχρεούνται να φορούν τομπόκ.
9. Απαγορεύεται στην θέση τους κόουτς να κάθεται εν ενεργεία αθλητής.
10. **Οι αθλητές – αθλήτριες οι οποίοι θα συμμετέχουν θα πρέπει να προμηθευτούν τα προσωπικά τους e-foot protectors της Dae do (καλτσάκια με αισθητήρες) χωρίς τα οποία δεν θα είναι δυνατόν να αγωνιστούν. Καλτσάκια δεν θα διατίθενται από την Ομοσπονδία.**
11. Όλοι οι αθλητές - αθλήτριες που θα προσέρχονται στη ''θέση ελέγχου αθλητών'', θα πρέπει υποχρεωτικά τα προσωπικά e-foot protectors της Dae do (καλτσάκια με αισθητήρες) καθώς και τα γαντάκια, να τα κρατούν στο χέρι για τον πληρέστερο και πιο γρήγορο έλεγχο από τους Διαιτητές των αγώνων.
12. **Τη Παρασκευή 9 Μαρτίου 2018 στις 8:15 π.μ. θα πραγματοποιηθεί συγκέντρωση – ενημέρωση προπονητών, στον αγωνιστικό χώρο**.

**ΕΚ ΤΗΣ ΕΛ.Ο.Τ.**